Jy swot wat? Ontmoet Angelique Havenga | Kerkbode
Dr Angelique Havenga ontvang in Desember 2020 haar doktorsgraad nadat sy dit suksesvol verdedig het. Sy is ook pre­di­kant by Stellenbosch Moederkerk /Kruiskerk.
Jy swot wat? Ontmoet Angelique Havenga
19 November 2020 Marileen SteynRubrieke
Ter afwagting van die tyd van skaapboud en sjerrie, het Kerkbo­de gaan gesels met dr Angelique Havenga. Haar belangstelling is ook dié van die tafel, dié van die liturgiese tafel waarrondom Christene vergader vir die viering van die nagmaal. In haar proefskrif getiteld "Om te word wat ons sien en te ontvang wat ons is: 'n Prakties-teo­logiese studie van die verhouding tussen die nagmaal en mens­waardigheid in 'n tyd van rasseskeiding" herontdek Havenga die betekenis van die nagmaal vanuit die werke van Johannes Calvyn.